Euroopa Liidu Teataja L 214 , 30/07/1992 Lk 0020 - 0022

Soomekeelne eriväljaanne: Peatükk 3 Köide 43 Lk 0180

Rootsikeelne eriväljaanne: Peatükk 3 Köide 43 Lk 0180



Komisjoni määrus (EMÜ) nr 2145/92, 29. juuli 1992, millega määratletakse uuesti teravilja ja riisi eksporditoetuste, ekspordimaksude ning teatavate ekspordilitsentside sihtkohatsoonid EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2727/75 teraviljaturu ühise korralduse kohta [1] (viimati muudetud määrusega (EMÜ) nr 1738/92 [2]), eriti selle artikli 16 lõiget 6, võttes arvesse nõukogu 21. juuni 1976. aasta määrust (EMÜ) nr 1418/76 riisituru ühise korralduse kohta [3] (viimati muudetud määrusega (EMÜ) nr 674/92 [4]), eriti selle artikli 17 lõiget 6, ning arvestades, et: komisjoni määruses (EMÜ) nr 1124/77, [5] viimati muudetud määrusega (EMÜ) nr 3049/89, [6] määrati kindlaks sihtkohatsoonid, mida tuleb silmas pidada teravilja ja riisi eksporditoetuste ning -maksude määramisel; poliitiliste muutuste tõttu Ida-Euroopas, s.t Nõukogude Liidu ja Jugoslaavia lagunemise tõttu iseseisvateks riikideks, on vaja määruse (EMÜ) nr 1124/77 lisas sätestatud sihtkohatsoonid ajakohastada; kõnealuses lisas tuleks Nõukogude Liit ja Jugoslaavia asendada nende lagunemisel tekkinud riikide nimedega; tuleks kasutada võimalust riikide tsoonid I, II, III ja VIII ümber rühmitada; selguse huvides tuleks määrus (EMÜ) nr 1124/77 tunnistada kehtetuks ja selle kehtivad sätted üle võtta käesolevasse määrusesse; käesoleva määrusega ettenähtud meetmed on kooskõlas teravilja korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Sihtkohatsoonid, mida tuleb silmas pidada määruse (EMÜ) nr 2727/75 artikli 1 punktides a, b, c ja määruse (EMÜ) nr 1418/76 artikli 1 punktides a ja b loetletud toodetele diferentseeritud eksporditoetuste ning -maksude määramisel, on piiritletud käesoleva määruse lisas. Käesolevaga tunnistatakse kehtetuks määrus (EMÜ) nr 1124/77. Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Seda kohaldatakse alates 1. augustist 1992. Käesolev määrus on tervikuna siduv ja vahetult kohaldatav kõikides liikmesriikides. Brüssel, 29. juuli 1992 Komisjoni nimel komisjoni liige Ray Mac Sharry [1] EÜT L 281, 1.11.1975, lk 1. [2] EÜT L 180, 1.7.1992, lk 1. [3] EÜT L 166, 25.6.1976, lk 1. [4] EÜT L 73, 19.3.1992, lk 7. [5] EÜT L 134, 28.5.1977, lk 53. [6] EÜT L 292, 11.10.1989, lk 10. -------------------------------------------------- LISA I tsoon a) Maroko Alžeeria Tuneesia b) Malta Egiptus Iisrael Liibanon Süüria Küpros Türgi Lääne-Sahara c) Liibüa II tsoon a) Poola Tšehhi ja Slovaki Liitvabariik Ungari b) Eesti Läti Leedu c) Norra Rootsi Soome Fääri saared Island d) Venemaa (põhjaosa) Valgevene III tsoon a) Bosnia ja Hertsegoviina Horvaatia Sloveenia Hertsegoviina b) Albaania Rumeenia Bulgaaria c) Venemaa (lõunaosa) Armeenia Gruusia Aserbaidžaan Moldova Ukraina Kasahstan Kõrgõzstan Usbekistan Tadžikistan Türkmenistan IV tsoon a) Mehhiko Kesk-Ameerika riigid ja territooriumid (välja arvatud AKV riigid) b) Suured ja Väikesed Antillid ning Bermuda (välja arvatud AKV riigid, Puerto Rico ning ülemeremaad ja -territooriumid) c) Lõuna-Ameerika riigid ja territooriumid (Atlandi ookeani rannik, välja arvatud ülemeremaad ja -territooriumid) d) Lõuna-Ameerika riigid ja territooriumid (Vaikse ookeani rannik) V tsoon Lõuna-Aafrika Vabariik VI tsoon Araabia poolsaare riigid ja territooriumid Jordaania Iraak Iraan VII tsoon a) Afganistan Pakistan India (kaasa arvatud Sikkim) Nepal Sri Lanka Bangladesh Myanmar Bhutan India ookeani saared (välja arvatud AKV riigid ning ülemeremaad ja -territooriumid) b) Tai Kambodža Laos Jaapan Indoneesia Malaisia Filipiinid c) Teised Aasia ja Okeaania riigid ja territooriumid (välja arvatud ülemeremaad ja -territooriumid) Austraalia Uus-Meremaa VIII tsoon a) (AKV riigid) Angola Antigua ja Barbuda Bahama Barbados Belize Benin Botswana Burkina Faso Burundi Kamerun Cabo Verde Kesk-Aafrika Vabariik Komoorid (välja arvatud Mayotte) Kongo Côte d'Ivoire Djibouti Dominica Etioopia Fidži Gabon Gambia Ghana Grenada Guinea Guinea-Bissau Ekvatoriaal-Guinea Guyana Haiti Jamaica Kenya Kiribati Lesotho Libeeria Madagaskar Malawi Mali Mauritius Mauritaania Mosambiik Namiibia Niger Nigeeria Uganda Paapua Uus-Guinea Dominikaani Vabariik Rwanda Saint Kitts ja Nevis Saint Vincent ja Grenadiinid Saint Lucia Saalomoni Saared Lääne-Samoa São Tomé ja Príncipe Senegal Seišellid Sierra Leone Somaalia Sudaan Suriname Svaasimaa Tansaania Tšaad Togo Tonga Trinidad ja Tobago Tuvalu Vanuatu Kongo DV Sambia Zimbabwe b) (ülemeremaad ja -territooriumid) Prantsuse Polüneesia Uus-Kaledoonia ja sõltkonnad Wallis ja Futuna Lõuna- ja Antarktika-territooriumid Saint-Pierre ja Miquelon Mayotte Hollandi Antillid Aruba Gröönimaa Anguilla Kaimanisaared Falklandi saared Lõuna-Sandwichi saared ja sõltkonnad Turks ja Caicos Briti Neitsisaared Montserrat Pitcairn Saint Helena ja sõltkonnad Briti Antarktise territoorium Briti India ookeani territoorium --------------------------------------------------